Zápisnica č. 14
Z mimoriadneho zasadnutia Mestského zastupiteľstva
v Šamoríne dňa  23.05.2024

Prítomní: podľa prezenčnej listiny

1.	Otvorenie

Primátor mesta v zmysle § 12, ods.  1, zákona SNR č. 369/1990 Zb. o obecnom zriadení a v znení neskorších predpisov zvolal mimoriadne zasadnutie mestského zastupiteľstva.
Rokovanie otvoril a viedol primátor mesta Csaba Orosz, ktorý privítal prítomných. Primátor mesta skonštatoval, že z 19-tich poslancov je prítomných 16, preto mestské zastupiteľstvo je uznášaniaschopné, zároveň ospravedlnil neprítomných poslancov Tomáša Jávorku, Csabu Horvátha a Tibora Duducza.   

Za zapisovateľku zápisnice a skrutátorku zároveň bola určená Iveta Virághová.

Návrhová komisia bola navrhnutá v zložení: Henrieta Balheimová, Peter Varju a Peter Bartalos.

1. hlasovanie – za zloženie návrhovej komisie 
prítomných – 16
za –  1  2  3   5   6   7   8   9   10  12  13   14   15  16   17  19
proti – 0
zdržal sa – 0

Za overovateľov zápisnice boli určení: Évi Pálinkás a Jozef Nagy 

2. hlasovanie – za overovateľov komisie 
prítomných – 16
za –  1  2  3   5   6   7   8   9   10  12  13   14   15  16   17  19
proti – 0 
zdržal sa – 0

Program
Návrhová komisia prečítala návrh uznesenia.
3. hlasovanie – za program rokovania
prítomných – 16
za –  1  2  3   5   6   7   8   9   10  12  13   14   15  16   17  19
proti – 0
zdržal sa – 0

2.   Návrh na schválenie prenájmu nebytových priestorov v budove MsKS Šamorín  z dôvodu hodného osobitného zreteľa (MsKS Šamorín – KONDI KLUB ŠAMORÍN) 

Ing. Pavel Élesztős – uviedol predložený materiál.
Mestu bola predložená žiadosť MsKS v Šamoríne o súhlasné stanovisko vo veci prenájmu nebytových priestorov (bývalý „Piton Bar“) o celkovej výmere  240,4 m2 v suteréne budovy kultúrneho domu súp. č. 489 nachádzajúcej sa na Námestí sv. Štefana 2 v Šamoríne, ktorá je vo vlastníctve mesta Šamorín, zapísaná na liste vlastníctva č. 870 pre katastrálne územie Šamorín. Nebytové priestory spĺňajú podmienky prebytočnosti a nie je v záujme mesta, najmä z dôvodu zabezpečenia verejného poriadku v centre mesta, prenajať uvedené priestory na doterajšie účely ako aj z dôvodu, že na využitie tohto majetku je predložený konkrétny zámer verejnoprospešného charakteru, preukazujúci budúce užívanie nájomcom na všeobecne akceptovateľný verejnoprospešný účel v oblasti športovej a vzdelávacej. Mesto Šamorín podľa § 9aa zákona č. 138/1991 o majetku obcí v znení neskorších predpisov predkladá návrh na schválenie  prenájmu nebytového priestoru podľa čl. VI. bod 6 písm. j) Zásad hospodárenia s majetkom mesta, z dôvodu hodného osobitného zreteľa, o ktorom mestské zastupiteľstvo rozhodne trojpätinovou väčšinou všetkých poslancov a v súlade § 9aa ods. 2  písm. e) a ods.3 zákona o majetku obcí v znení neskorších predpisov, ktoré sú týmito zásadami určené ako dôvody hodné osobitného zreteľa.
Nebytové priestory sú dlhšiu dobu nevyužité a je potrebné vykonať opravy a úpravy, nakoľko v uvedenom stave sú tieto nespôsobilé na využitie a občianske združenie KONDI KLUB ŠAMORÍN má v zámere tieto opravy a úpravy vykonať. Majetok je prebytočný z hľadiska terajšieho užívania, avšak mesto nemá záujem majetok odpredať, pretože je predpoklad jeho budúceho využitia na verejný účel a zároveň spĺňa iné kritériá zľavy z nájomného pri nájmoch majetku mesta z dôvodu hodného osobitného zreteľa stanovené v č. VI bod 10 zásad hospodárenia s majetkom. 
     Zámer na prenájom nebytových priestorov bol schválený MsZ v Šamoríne uznesením Zbierky čiastky č. 13/2024/XVI. zo dňa 18.04.2024.
Otázky ani návrhy neodzneli.

Návrhová komisia prečítala návrh uznesenia.
4. hlasovanie – za Návrh na schválenie prenájmu nebyt.priestorov 
v budove MsKS Šamorín  z dôvodu hodného osob. zreteľa (MsKS Šamorín – KONDI KLUB ŠAMORÍN) 

prítomných – 16
za –  1  2  3   5   6   7   8   9   10  12  13   14   15  16   17  19
proti – 0
zdržal sa – 0

3.  Návrh na schválenie zámeru na prenájom majetku mesta Šamorín – parkovacích miest za účelom rozšírenia zóny s plateným parkovaním 
z dôvodu hodného osobitného zreteľa
(AREA Šamorín, s.r.o.)

Jozef Nagy – uviedol predložený materiál.
Komisiou dopravy, verejného poriadku a požiarnej ochrany bol predložený konkrétny zámer na rozšírenie spoplatnených parkovacích miest pre motorové vozidlá na dočasné parkovanie v meste Šamorín, preukazujúci budúce užívanie nájomcom: AREA Šamorín, s.r.o. so 100% majetkovou účasťou mesta, na všeobecne akceptovateľný verejnoprospešný účel – prevádzkovanie parkovísk, starostlivosť a údržba miestnych komunikácii na území mesta. 
Mesto Šamorín podľa § 9aa zákona č. 138/1991 o majetku obcí v znení neskorších predpisov predkladá návrh na schválenie zámeru na prenájom parkovacích miest uvedených v prílohe č. 1 a 2, podľa čl. VI. bod 6 písm. j) Zásad hospodárenia s majetkom mesta, z dôvodu hodného osobitného zreteľa, o ktorom mestské zastupiteľstvo rozhodne trojpätinovou väčšinou všetkých poslancov a v súlade § 9aa ods. 2  písm. e) a ods.3 zákona o majetku obcí v znení neskorších predpisov, ktoré sú týmito zásadami určené ako dôvody hodné osobitného zreteľa a podmienky zľavy z nájomného oproti  všeobecnej hodnote nájomného.
Otázky ani návrhy neodzneli.

Návrhová komisia prečítala návrh uznesenia.
5. hlasovanie – za Návrh na schválenie zámeru na prenájom majetku mesta Šamorín – parkovacích miest za účelom rozšírenia zóny s plateným parkovaním z dôvodu hodného osobitného zreteľa (AREA Šamorín, s.r.o.)

prítomných – 16
za –  1  2  3   5   6   7   8   9   10  12  13   14   15  16   17  19
proti – 0
zdržal sa – 0

4. 	Návrh na schválenie projektu s názvom „Rozšírenie zberného dvora v Šamoríne“ vrátane jeho spolufinancovania

Mgr. Márton Domsitz – uviedol predložený materiál.
	Ministerstvo životného prostredia SR vyhlásilo výzvu v rámci Programu Slovensko na predkladanie žiadostí o poskytnutie nenávratného finančného príspevku na triedený zber komunálnych odpadov. 
V rámci  tejto výzvy bola vypracovaná žiadosť o NFP s názvom „Rozšírenie zberného dvora v Šamoríne“. Hlavným cieľom projektu "Rozšírenie zberného dvora v meste Šamorín“  je zvýšenie množstva vytriedeného odpadu, zlepšiť podmienky zberu a triedenia biologicky rozložiteľného odpadu, vďaka čomu budú zlepšené aj podmienky jeho prípravy na opätovné použitie.   
Existujúci zberný dvor, ktorý plánujeme rozšíriť je umiestnený v katastrálnom území  mesta Šamorín, na parcele č. 3366/1. Stavba sa nachádza na okraji mesta na Rybárskej ulici v území so zástavbou priemyselnými a poľnohospodárskymi budovami a je oplotená. V súčasnosti na riešenom území sa nachádza zberný dvor triedených zložiek komunálneho odpadu mesta Šamorín, kde je zhromaždený biologicky rozložiteľný komunálny odpad zo záhrad a parkov, ktorý pozostáva prevažne z trávy, konárov, dreveného odpadu, kvetín, drevnej štiepky, zhnitého ovocia a zeleniny atď.
Nakoľko v súčasnosti je zber BRO riešený na voľnej ploche, po dažďoch je plocha neprejazdná, preto mesto sa rozhodlo, že  vytvorí spevnenú plochu na zber biologicky rozložiteľných komunálnych odpadov.
Mesto Šamorín patrí medzi najzelenšie mestá Slovenska, vďaka čomu množstvo vyzbieraného zeleného odpadu je ročne viac ako 1500 t.
V roku 2023 z celkového množstva odpadu 9416,28, BRO tvoril 1660,00 t, čo prestavuje 17,6 % z celkovo vyzbieraného odpadu na ročnej báze.
Predpokladaná dĺžka realizácie projektu: 14 mesiacov.
Projekt sa skladá z dvoch hlavných aktivít:
-	Rozšírenie existujúceho zberného dvora – vybudovanie betónovej plochy na zber BRO 
-	Nákup technológie, a to nákup 10 veľkokapacitných kontajnerov a ramenového nosiča kontajnerov. 
Rozpočet mesta Šamorín v rámci projektu je vo  výške 638 179,95 Eur pričom spolufinancovanie je 5 % z celkových oprávnených výdavkov,  termín odovzdania žiadosti je 30.5.2024.
Otázky a návrhy neodzneli.

Návrhová komisia prečítala návrh uznesenia.
6. hlasovanie – za Návrh na schválenie projektu s názvom „Rozšírenie   zberného dvora v Šamoríne“ vrátane jeho spolufinancovania
prítomných – 16
za –  1  2  3   5   6   7   8   9   10  12  13   14   15  16   17  19
proti – 0
zdržal sa – 0
5. Záver

Schválený program zasadnutia mestského zastupiteľstva sa vyčerpal, primátor mesta poďakoval prítomným za účasť.

prednosta úradu 							primátor mesta
Ing. Ervin Sármány 							  Csaba Orosz			

Zapísala: Iveta Virághová